rejauldu/bengali-wikipedia huggingface dataset:
সিরাজুল ইসলাম (-৫ এপ্রিল ২০২০) বাংলাদেশের সিলেটের মৌলভীবাজার জেলার রাজনীতিবিদ, মুক্তিযোদ্ধা ও সাবেক সংসদ সদস্য।   জন্ম ও প্রাথমিক জীবন  মো. সিরাজুল ইসলাম  সালে মৌলভীবাজার জেলার বড়লেখা উপজেলার তালিমপুর ইউনিয়নের টেকাহালি গ্রামে জন্মগ্রহণ করেন। তিনি স্ত্রী ও ৪ মেয়েদের সাথে যুক্তরাষ্ট্রে বসবাস করতেন। একমাত্র ছেলে আনিসুল ইসলাম ঢাকায় বসবাস করেন।   রাজনৈতিক জীবন  মো. সিরাজুল ইসলাম মুক্তিযুদ্ধের সংগঠক ছিলেন। তিনি ছিলেন ১৯৬৩-৬৪ মেয়াদে বাংলাদেশ ছাত্রলীগের বৃহত্তর সিলেট জেলা শাখার সাধারণ সম্পাদক। ১৯৬৮ সালে বড়লেখা উপজেলা আওয়ামী লীগের প্রতিষ্ঠাতা সাধারণ সম্পাদক ছিলেন তিনি। ১৯৭১ সালে তিনি ক্তিযুদ্ধে অংশগ্রহণ করেন। ১৯৭২ সালে মৌলভীবাজার মহকুমা আওয়ামীলীগের প্রখম সাধারণ সম্পাদক নির্বাচিত হন তিনি।  ১৯৭৩ সালে তিনি স্বাধীন বাংলাদেশের প্রথম জাতীয় সংসদ নির্বাচনে বিলুপ্ত সিলেট-১২ আসন (বর্তমান মৌলভীবাজার-১) থেকে বাংলাদেশ আওয়ামী লীগের মনোনয়ন নিয়ে সংসদ সদস্য নির্বাচিত হন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ আওয়ামী লীগের মনোনয়ন নিয়ে পুনরায় সংসদ সদস্য নির্বাচিত হন। ১৯৮৬ সালে স্বৈরাচারবিরোধী আন্দোলনে বড়লেখায় তিনি পুলিশের হাতে গুলিবিদ্ধ হন। তিনি ১৯৮৮ সালে বড়লেখা উপজেলার চেয়ারম্যান নির্বাচিত হন। এর পর স্বপরিবারে যুক্তরাষ্ট্রে প্রবাসী হন তিনি।   মৃত্যু  সিরাজুল ইসলাম ৫ এপ্রিল ২০২০ সালে করোনায় আক্রান্ত হয়ে নিউইয়র্কের এল্মহার্স্ট হাসপাতালে চিকিৎসাধীন অবস্থায় মৃত্যুবরণ করেন।   তথ্যসূত্র   বিষয়শ্রেণী:১৯৪৩-এ জন্ম বিষয়শ্রেণী:২০২০-এ মৃত্যু বিষয়শ্রেণী:মৌলভীবাজার জেলার রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
রবীন্দ্রনাথ ঠাকুর – নোবেল পুরস্কার জয়ী বাঙালি সাহিত্যিক ও সংগীতস্রষ্টা; ভারত ও বাংলাদেশ রাষ্ট্রের জাতীয় সংগীত রচয়িতা।  রবীন্দ্রনাথ ঠাকুর (তথ্যচিত্র) – রবীন্দ্র-জন্মশতবার্ষিকী উপলক্ষে নির্মিত ভারত সরকার প্রযোজিত ও সত্যজিৎ রায় পরিচালিত তথ্যচিত্র।  রবীন্দ্রসংগীত – রবীন্দ্রনাথ ঠাকুর সৃষ্ট সংগীতধারা।  রবীন্দ্র বিশ্ববিদ্যালয় - বাংলাদেশের একটি সরকারি বিশ্ববিদ্যালয়, এই বিশ্ববিদ্যালয়টি  সিরাজগঞ্জ জেলার  শাহজাদপুর উপজেলায় অবস্থিত।  রবীন্দ্রভারতী বিশ্ববিদ্যালয় – রবীন্দ্রনাথ ঠাকুরের নামাঙ্কিত একটি বিশ্ববিদ্যালয়। রবীন্দ্রনাথের জন্ম ও মৃত্যুস্থল কলকাতার জোড়াসাঁকো ঠাকুরবাড়িতে এই বিশ্ববিদ্যালয়ের প্রধান প্রাঙ্গনটি অবস্থিত।  রবীন্দ্র রচনাবলী – বিশ্বভারতী প্রকাশিত রবীন্দ্রনাথ ঠাকুরের সমগ্র রচনার প্রামাণ্য সংকলন। এর একটি সংস্করণ পশ্চিমবঙ্গ সরকার কর্তৃক প্রকাশিত।  রবীন্দ্রসদন – কলকাতার ঐতিহাসিক প্রেক্ষাগৃহ তথা পশ্চিমবঙ্গ সরকারের তথ্য ও সংস্কৃতি বিভাগের প্রধান কার্যালয়।  রবীন্দ্রনাথ টেগোর সেন্টার – কলকাতায় অবস্থিত ভারত সরকারের সংস্কৃতি মন্ত্রকের একটি আন্তর্জাতিক সংস্কৃতিকেন্দ্র ও প্রেক্ষাগৃহ।  রবীন্দ্র ভবন (দিল্লি) – সাহিত্য অকাদেমীর প্রধান কার্যালয়।  রবীন্দ্রভবন (পশ্চিমবঙ্গ) – জেলা, মহকুমা ও বিশেষ প্রশাসনিকস্তরে তথ্য ও সংস্কৃতি বিভাগীয় কার্যালয় ও প্রধান সরকারি প্রেক্ষাগৃহসমূহের নাম।  রবীন্দ্রকানন – কলকাতায় রবীন্দ্রনাথ ঠাকুরের নামাঙ্কিত একটি উদ্যান।  রবীন্দ্র সরোবর – দক্ষিণ কলকাতায় অবস্থিত জাতীয় হ্রদ ঢাকুরিয়া লেকের বর্তমান নাম।  রবীন্দ্র সেতু – হুগলি নদীর উপর কলকাতা ও হাওড়া মহানগরদ্বয়ের মধ্যে সংযোগরক্ষাকারী হাওড়া ব্রিজের বর্তমান নাম।  রবীন্দ্র সরণি – উত্তর কলকাতার ঐতিহাসিক রাস্তা চিৎপুর রোডের (আপার ও লোয়ার) বর্তমান নাম। এই পথের ধারেই জোড়াসাঁকো ঠাকুরবাড়ি অবস্থিত।  রবীন্দ্রজীবনী – চার খণ্ডে প্রকাশিত প্রভাতকুমার মুখোপাধ্যায় রচিত রবীন্দ্রনাথের প্রামাণ্য জীবনীগ্রন্থ। গ্রন্থটির প্রকাশক বিশ্বভারতী।  রবীন্দ্রজীবনী – নয় খণ্ডে প্রকাশিত প্রশান্তকুমার পাল রচিত ও আনন্দ পাবলিশার্স প্রকাশিত রবীন্দ্রনাথ ঠাকুরের সর্ববৃহৎ জীবনীগ্রন্থ।  রবীন্দ্র-প্রসঙ্গ: আনন্দবাজার পত্রিকা – আনন্দবাজার পত্রিকায় প্রকাশিত রবীন্দ্রনাথ ঠাকুর সম্পর্কিত যাবতীয় সংবাদ ও নিবন্ধের সংকলন। চার খণ্ডে প্রকাশিত গ্রন্থটির সম্পাদক চিত্তরঞ্জন বন্দ্যোপাধ্যায় ও প্রকাশক আনন্দ পাবলিশার্স।  রবীন্দ্রনাথ ঠাকুর আন্তর্জাতিক হৃদবিজ্ঞান সংস্থা – রবীন্দ্রনাথ ঠাকুর নামাঙ্কিত কলকাতার একটি হৃদরোগ গবেষণা ও চিকিৎসাকেন্দ্র।  রবীন্দ্র নৃত্যনাট্য – রবীন্দ্রনাথ ঠাকুর সৃষ্ট নৃত্যনাট্যধারা।  রবীন্দ্রনৃত্য – রবীন্দ্রনাথ ঠাকুর সৃষ্ট নৃত্যশৈলী। রবীন্দ্র পুরস্কার -পশ্চিমবঙ্গ সরকার কর্তৃক সর্বোচ্চ বেসামরিক পুরস্কার।  আন্তর্জাতিক রবীন্দ্রকাব্যপাঠ দিবস - কলকাতার 'টেগোর রিসার্চ ইনস্টিটিউট', তৎকালীন পশ্চিম জার্মানির বন শহরের 'টেগোর ইনস্টিটিউট', কোরিয়ার 'টেগোর সোসাইটি অব কোরিয়া' এবং লন্ডনের 'দ্য টেগোরিয়ান্স'-এর উদ্দ্যোগে প্রতি বছর ৩০ জুন পালিত হয়। রবীন্দ্র আন্তর্জাতিক পুরস্কার - ভারত সরকার প্রদত্ত  একটি আন্তর্জাতিক পুরস্কার।
মাতা খান জেলা (, ) আফগানিস্তানের পাক্তিকা প্রদেশের একটি অন্যতম জেলা। পাক্তিকা প্রদেশের উত্তর মাতা খান জেলা অবস্থিত। মাতা খান এর বিস্তুতি মূলত উত্তরে জুর্মত জেলা এবং পশ্চিমের আন্দার জেলার সীমান্তবর্তী।Paktika Province Tribal Map (Page 11). Naval Postgraduate School. ২০১৯ সাল মোতাবেক, জেলাটির জনসংখ্যা আনুমানিক ২৬,৭২০ জন।  তথ্যসূত্র  বিষয়শ্রেণী:পাক্তিকা প্রদেশের জেলা
তানিয়া গুনাদি (জন্ম: ২৯ জুলাই, ১৯৮৩) একজন ইন্দোনেশিয়া-আমেরিকার অভিনেত্রী এবং কণ্ঠপ্রদানকারী। তার উল্লেখযোগ্য কাজের মধ্যে রয়েছে: দি জেটসন (২০১৭), স্কুবি ডু (২০১৬), স্নো ব্রাইড (২০১৫), গুড পিপলস (২০১৪), জামবেজিয়া (২০১৩), পসেশন (২০১২), বব ফঙ্ক (২০০৯), হলমার্ক হল অফ ফেম দি ম্যাজিক অব অর্ডিনারি ডেইজ (২০০৬) ডিজনি চ্যানেল অরিজিনাল মুভিজ পিক্সেল পারফেক্ট (২০০৫) এবং গো ফিগার (২০০৪) রয়েছে।   চলচ্চিত্রের তালিকা  চলচ্চিত্র  বছর শিরোনাম ভূমিকা টীকা ২০০১তানিয়া, তামমি ও টিনা২০০৩লক হার রুমমেয়ে২০০৯বব ফ্রাঙ্ককনি২০১০আনকনডিশনালিজেএছাড়াও প্রযোজক হিসেবে কাজ করেছেন২০১১ডেনজারিসলি ক্লোজসংক্ষিপ্ত সিনেমা: লাইন প্রযোজক হিসাবে২০১২জাম্বাজিয়াটিনি (কণ্ঠ)পসেশনজেনি২০১৪সাচ গুড পিপলপ্রিটি খাগড়া২০১৫স্পেশাল ফোর্সজেনেসিসএছাড়াও সহ-প্রযোজক হিসেবে কাজ করেছেন2016The InterviewCandyshort movie২০১৭স্কুবি-দু! শাগ্গিস শোডাউনক্যারোল (কণ্ঠ)দি জেস্টুন এন্ড ডব্লিউডব্লিউই: রবো-রাসেল ম্যানিয়া!গ্লাডিস দ্যা রিসিপশনিস্ট (কণ্ঠ)  ভিডিও গেম  বছর শিরোনাম ভূমিকা টীকা২০০৮ক্রাশ: মাইন্ড ওভার মুটান্টব্রেট গার্ল (কণ্ঠ)২০১২ট্রান্সফার্মার: প্রাইম – দ্যা গেইমমিকো মাকাদাই (কণ্ঠ)২০১৫স্টার ওয়ারস: আপরাইজিংওকুভিম দি ইয়ঙ্গার (কণ্ঠ)২০১৬ওয়ার্ল্ড অফ ফাইনাল ফান্টাসিফ্রিটা২০১৯ইনডিভিজবলআজনা  তথ্যসূত্র  বহিঃসংযোগ    বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:লস অ্যাঞ্জেলেসের অভিনেত্রী বিষয়শ্রেণী:মার্কিন ওয়েব ধারাবাহিকের অভিনেত্রী বিষয়শ্রেণী:মার্কিন ভিডিও গেম অভিনেত্রী বিষয়শ্রেণী:চীনা বংশোদ্ভূত ইন্দোনেশীয় ব্যক্তি
বাংলাদেশ পৃথিবীর অন্যতম বৃহৎ বদ্বীপ। এর উপর দিয়ে পদ্মা, মেঘনা, যমুনা, ব্রক্ষপুত্র, শীতলক্ষ্যা, কর্ণফুলী প্রভৃতি নদী প্রবহমান। বাংলাদেশের ভূমি উত্তর হতে দক্ষিণ দিকে ক্রমশ ঢালু। ফলে উক্ত নদনদী এবং এদের শাখানদী ও উপনদীগুলোও উত্তর হতে দক্ষিণ দিকে বঙ্গোপসাগর অভিমুখে প্রবাহিত হয়। এ দেশের উত্তর-পূর্ব ও দক্ষিণ-পূর্বাংশের পাহাড়ি এলাকা ব্যতীত প্রায় সমগ্র এলাকাই এ সব নদনদী বাহিত পললে গঠিত।   বাংলাদেশের ভূ-উতপত্তি ও গঠনের ইতিহাস  মাটির উৎপত্তি ও গঠনের সময়ানুক্রমিক দিক হতে বিবেচনায় বাংলাদেশের মৃত্তিকার উৎপত্তি ও গঠনে তথা ভূ-প্রকৃতিকে প্রধানত তিন ভাগে ভাগ করা যেতে পারে। যেমন: ১) টারশিয়ারে যুগে গঠিত পাহাড়সমূহ ২) প্লাইস্টোসিন কালের সোপান সমূহ ৩) সাম্প্রতিক কালের প্লাবন সমভূমি    টারশিয়ারি যুগের গঠিত পাহাড়সমূহ  টারশিয়ারি যুগে হিমালয় পর্বত উত্থিত হওয়ার কালে এ সকল পাহাড়ি এলাকার পাদভুমি ও ভরাটকৃত গিরিখাত মূলত এদের ক্ষয়িত কণায় গঠিত এবং দির্ঘকালের প্রাকৃতিক প্রভাবে এ সকল পাহাড়ি এলাকার উচ্চতা কমছে এবং এগুলোর ক্ষয়িত অংশ সংলগ্ন এলাকা ভরাট হয়ে নতুন মৃত্তিকার সমতল ভূমি সৃষ্টি করছে। এ সকল পাহাড় বেলে পাথর, স্লেট পাথর ও কর্দমের সংমিশ্রণে গঠিত। মায়ানমারের দিক হতে গিরিজনি আলোড়নের প্রভাবে ও ধাক্কায় সম্ভবত রাঙ্গামাটি, খাগড়াছড়ি, বান্দরবান, চট্টগ্রাম, সিলেট, মৌলভীবাজার, হবিগঞ্জ এবং পাহাড়ি এলাকাগুলোর সৃষ্টি হয়। আসামের লুসাই ও মায়ানমারের আরাকান এলাকার পাহাড়ের সাথে এদের মিল দেখা যায়।   প্লাইস্টোসিনকালে গঠিত সোপানসমূহ  অনুমান করা হয় যে, প্লাইস্টোসিস যুগের (খ্রিষ্ট জন্মের ১৫,০০০ বছর কাল পূর্ব পর্যন্ত) অন্তঃ বরফগলা পানিতে বন্যার সৃষ্টি হয়ে বাংলাদেশের উত্তর-পশ্চিমাংশে সুবিশাল বরেন্দ্রভূমি, মধ্যভাগের মধুপুর ও ভাওয়ালের গড় এবং কুমিল্লার লালমাই এর উঁচু ভূমি গঠিত হয়। এ অঞ্চলগুলোর মাটি লাল ও ধূসর এবং এগুলো সহজেই চেনা যায়।   সাম্প্রতিককালের প্লাবন সমভূমি  বাংলাদেশের অধিকাংশ এলাকাই নদনদী ও এদের শাখা প্রশাখা বাহিত পললে গঠিত। এর আওতায় -  ক) কুমিল্লার সমভূমি - চাঁদপুর, কুমিল্লা, ব্রাহ্মণবাড়িয়া, লক্ষীপুর, ফেনী ও হবিগঞ্জ জেলার কিছু অংশ। খ) সিলেট অববাহিকা - সিলেট, সুনামগঞ্জ ও হবিগঞ্জ জেলার অধিকাংশ এবং কিশোরগঞ্জ ও নেত্রকোণা জেলার পূর্ব দিলের অংশ। গ) পাদদেশীয় পললভূমি - উত্তর পশ্চিমাংশের বৃহত্তম রংপুর, দিনাজপুর জেলার কিছু অংশ হিমালয় পর্বত হতে আনীত পললে গঠিত। ঘ) গঙ্গা, ব্রহ্মপুত্র, মেঘনা প্লাবন সমভূমি - এটি বাংলাদেশের মূল প্লাবন সমভূমি বৃহত্তর ঢাকা, কুমিল্লা, ময়মনসিংহ, টাঙ্গাইল, পাবনা, রাজশাহীর অংশবিশেষ নিয়ে এক বৃহত্তর এলাকা। ঙ) বদ্বীপ অঞ্চলীয় সমভূমি - দক্ষিণ পশ্চিম অঞ্চল বৃহত্তম কুষ্টিয়া, যশোর,নড়াইল, ফরিদপুর, বরিশাল, পটুয়াখালী অঞ্চলের সমুদয় অংশ এবং রাজশাহী, পাবনা ও ঢাকা অঞ্চলের কিছু অংশ। চ) চট্টগ্রামের উপকূলীয় সমভূমি - ফেনী নদী হতে কক্সবাজারের দক্ষিণ পর্যন্ত বিস্তৃত।   তথ্যসূত্র    Geotechnical Engineering, Text Book written by Engineer Anwar Hossain, Haque Publications   বহিঃসংযোগ   বিষয়শ্রেণী:বাংলাদেশের ভূগোল
দিনাপুর নিজামত () ভারতের বিহার রাজ্যের পাটনা জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে দিনাপুর নিজামত শহরের জনসংখ্যা হল ১৩০,৩৩৯ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৫৬%। পুরুষদের মধ্যে সাক্ষরতার হার ৬৪% এবং নারীদের মধ্যে এই হার ৪৭%। সারা ভারতের সাক্ষরতার হার ৫৯.৫%, তার চাইতে দিনাপুর নিজামত এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
জলা কেন্দুয়া ভারতের পশ্চিমবঙ্গ রাজ্যের হাওড়া জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে জলা কেন্দুয়া শহরের জনসংখ্যা হল ৫৭৮৩ জন। এর মধ্যে পুরুষ ৪৯% এবং নারী ৫১%।  এখানে সাক্ষরতার হার ৫০%। পুরুষদের মধ্যে সাক্ষরতার হার ৫৬% এবং নারীদের মধ্যে এই হার ৪৪%। সারা ভারতের সাক্ষরতার হার ৫৯.৫%, তার চাইতে জলা কেন্দুয়া এর সাক্ষরতার হার বেশি।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:হাওড়া জেলার শহর ও নগর
দুলারি বিবি  ১৯৩৩ সালের হিন্দি/উর্দু কমেডি চলচ্চিত্র, এটি পরিচালনা করেছেন দেবাকী বসু এবং প্রযোজনা করেছেন নিউ থিয়েটার্স লিমিটেড, কলকাতা।  ৩ রিলের চলচ্চিত্রটি আমাদের স্ত্রীদের গল্প কেন্দ্র করে। ছবিটিতে অভিনয় করেছেন কে এল সাইগল, মোলিনা দেবী, মীর জান এবং সংগীতায়োজন করেছেন আর সি বোড়াল । এই ছবিতে এটি শোনা গিয়েছিল যে, পাহাড়ী সান্যাল এতদিন কেএল সাইগালের কথা শুনছিল, এইবার তাঁর  মাইক্রোফোনের কন্ঠের স্বতন্ত্রতা বুঝতে পেরেছিল। তবে তাঁর সরাসরি গাওয়া গান আরও কার্যকর, "মিষ্টি" বলে মনে করেন।    অভিনয়ে    কেএল সাইগাল  মোলিনা দেবী  মীর জান   তথ্যসূত্র    বহিঃসংযোগ       দুলারি বিবি (১৯৩৩) indiancine.ma তে  বিষয়শ্রেণী:১৯৩৩-এর চলচ্চিত্র বিষয়শ্রেণী:উর্দু ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় হাস্যরসাত্মক চলচ্চিত্র বিষয়শ্রেণী:ভারতীয় সাদাকালো চলচ্চিত্র
right|45px|link= প্রসঙ্গ  ইসলাম (বই) ঈমান ও আমল : আল্লাহ'র একত্ববাদ • শাহাদাহ্‌ • নামায • রোযা • হজ্জ • যাকাত 100px|Islam topics প্রধান বাক্তিত্ব : মুহাম্মাদ (সা:)• আবু বকর • ওমর • ওসমান • আলী • মুহাম্মাদ (সা:) এঁর সাথীরা • আহল আল-বাইত • ইসলামে নবী • শিয়া ইমাম  কিতাব ও আইন : কুর'আন • হাদীস • শরিয়াহ  • আইনশাস্ত্র • কালাম • মুহাম্মাদ (সা:) এঁর জীবনী  মুসলমানদের শ্রেণীবিভাগ : সুন্নি • শি'য়া • সূফী • ইবাদী • কুরানবাদী  সমাজ-রাষ্ট্রীয় ব্যাবস্থা: শিক্ষা প্রতিষ্ঠান  • দর্শন • শিল্পকলা • বিজ্ঞান  • স্থাপত্য • বর্ষপঞ্জি •  ছুটির দিন • ইসলামে নারী • নেতৃবৃন্দ • রাজনীতি • ইসলামে শান্তি • জিহাদ • উদারতাবাদ •  আন্তর্জাতিক মুক্তি সমোঝোতা  • ইসলামোফোবিয়া  আরও দেখুন : ইসলামী শব্দকোষ,  ইসলামি নিবন্ধের সূচিপত্র
ক্যাট'স আই নেবুলা বা বিড়ালাক্ষ নীহারিকা (এটি এনজিসি ৬৫৪৩ এবং ক্যালডওয়েল ৬ নামেও পরিচিত) তক্ষকের উত্তর তারামণ্ডলের একটি গ্রহ নীহারিকা, যা উইলিয়াম হার্শেল ১৭৮৬ সালের ফেব্রুয়ারি মাসে আবিষ্কার করেন। এটিই প্রথম গ্রহের নীহারিকা, যার বর্ণালীটি ইংরেজ অপেশাদার জ্যোতির্বিদ উইলিয়াম হুগিন্স অন্বেষিত করে দেখিয়ে দিয়েছিলেন যে গ্রহের নীহারিকাটি বায়বীয় এবং নাক্ষত্রিক বৈশিষ্ট বিহীন। কাঠামোগতভাবে, বস্তুটির নট, জেটস, বুদবুদ এবং জটিল পরিধির মধ্যে হাবল স্পেস টেলিস্কোপের উচ্চ-রেজোলিউশনের চিত্র রয়েছে, যা কেন্দ্রীয় উষ্ণ গ্রহ নীহারিকার নিউক্লিয়াস (পিএনএন) দ্বারা আলোকিত হচ্ছে।  এটিকে সমীক্ষাযোগ্য বস্তু হিসাবে রেডিও থেকে এক্স-রে তরঙ্গদৈর্ঘ্য পর্যন্ত পর্যবেক্ষণ করা হয়েছে।   সাধারণ তথ্য   এনজিসি ৬৫৪৩ একটি উচ্চ উত্তর বিষুবলম্বে গভীর-আকাশের বস্তু। এটির উচ্চতর পৃষ্ঠ উজ্জ্বলতার সাথে ৮.১ এর মাত্রা রয়েছে। বাইরের বিশিষ্ট ঘনীভবনগুলি প্রায় ২৫ আর্কসেকেন্ডের সাথে এর ক্ষুদ্র উজ্জ্বল অভ্যন্তর নীহারিকা গড়ে ১৬.১ আর্কসেকেন্ড। গভীর চিত্রগুলি প্রায় ৩০০ আর্কসেকেন্ড বা ৫  আর্কমিনিট জুড়ে একটি বর্ধিত বর্ণবলয় প্রকাশ করে, [5] যা তার লাল দৈত্য পর্বের সময় কেন্দ্রীয় জনক তারকা দ্বারা একবার প্রক্ষিপ্ত করা হয়েছিল।  এনজিসি ৬৫৪৩ এর অবস্থান উত্তর বৃত্তাকার মেরুর বর্তমান অবস্থান থেকে ৪.৪ আর্কমিনিট, যা ধ্রুবতারা ও পৃথিবীর  ঘূর্ণনের উত্তর অক্ষের বর্তমান অবস্থানের মধ্যবর্তী ৪৫ আর্কমিনিটের মধ্যে ১/১০ এরও কম।  টীকা  তথ্যসূত্র  বহিঃসংযোগ  বিষয়শ্রেণী:ক্যালওয়েল বস্তু বিষয়শ্রেণী:তক্ষক (তারামণ্ডল) বিষয়শ্রেণী:এনজিসি বস্তু বিষয়শ্রেণী:গ্রহ নীহারিকা
আলেসসান্দ্রো পাওলি (; জন্ম: ২৭ আগস্ট ১৯৯৯) হলেন একজন ইতালীয় তীরন্দাজ, যিনি ইতালির প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  পাওলি ইতালির হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।   প্রারম্ভিক জীবন  আলেসসান্দ্রো পাওলি ১৯৯৯ সালের ২৭শে আগস্ট তারিখে ইতালির তোরিনোতে জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  পাওলি ইতালির প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩১টি ১০ পয়েন্ট অর্জন করে সর্বমোট ৬৫৮ পয়েন্ট নিয়ে তিনি ৩৭তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ২৮তম স্থান অধিকারী ভুটানের লাম দর্জির মুখোমুখি হয়েছিলেন, যেখানে তিনি ৭–৩ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে লি উ-সোকের কাছে ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  এছাড়াও তিনি ফেদেরিকো মুসোলেসি এবং মাউরো নেস্পোলির সাথে ইতালীয় দল হিসেবে পুরুষদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৯৩টি ১০ পয়েন্ট অর্জন করে সর্বমোট ১৯৯০ পয়েন্ট নিয়ে ৭ম স্থান অধিকার করেছিল। অতঃপর প্রাথমিক পর্বে তারা কাজাখস্তানকে ৫–৪ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে কোয়ার্টার-ফাইনালে ফ্রান্সের কাছে ৪–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।   তথ্যসূত্র    বহিঃসংযোগ      বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় পুরুষ তীরন্দাজ বিষয়শ্রেণী:ইতালির অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ
চেলায়ুর দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি ঘনবসতিপূর্ণ অঞ্চল। এটি তাম্বরম-বেলাচেরি সড়কের ওপর অবস্থিত৷ পূর্বে এই স্থান সিলাইয়ুর নামে পরিচিত ছিল বলে জানা যায়৷ পার্শ্ববর্তী লোকালয়গুলি হলো, তাম্বরম, মাসমবক্কম, রাজাকীলবক্কম, সেমবক্কম, সিদ্ধলবক্কম এবং মেটবক্কম৷  ভারতীয় বিমানবাহিনীর একটি বেস রয়েছে এই লোকালয়ে৷https://indianairforce.nic.in/sites/default/files/TAMBARAM.pdf&ved=2ahUKEwjZi_W5hfDvAhVp7HMBHV2PD0EQFjARegQINxAC&usg=AOvVaw2ZF_Mq4GOrF5puS_uiaYdQ এটি অবসরপ্রাপ্ত বিমানবাহিনীর আধিকারিক ও কর্মকর্তাদের সবচেয়ে পছন্দের জায়গা হওয়ায় এখানকার সংস্কৃতি মিশ্র৷ উত্তর ভারতীয়, পূর্ব ভারতীয়, অন্ধ্রপ্রদেশ, কেরালা প্রভৃতি অঞ্চলের লোক রয়েছেন বিপুল সংখ্যায়৷ বিগত কিছু বছরে এই শহরতলির জনতত্ত্বগত প্রভূত পরিবর্তন দেখা যায়৷ এছাড়াও এখানে রয়েছে দেশীয় ও আন্তর্জাতিক একাধিক বেসরকারি সংস্থা৷  নিকটবর্তী রেলওয়ে স্টেশনটি হলো তাম্বরম রেলওয়ে স্টেশন এছাড়াও ৯ কিলোমিটারের মধ্যে রয়েছে চেন্নাই আন্তর্জাতিক বিমানবন্দর৷ বাস পরিষেবার মাধ্যমে চেলায়ুর চেন্নাইয়ের পূর্ব তাম্বরম বাস টার্মিনাসটি তিন কিলোমিটারের মধ্যে অবস্থিত৷  চেলায়ুর জলাশয় পেরুমাল মন্দিরের নিকটস্থ চেলায়ুর হ্রদ(বা জলাশয়)-টি ঐতিহাসিকভাবে যথেষ্ট গুরুত্বপূর্ণ ও চোল সাম্রাজ্য সময়কালীন বলে অনুমান করা হয়৷ এর ইতিহাস প্রায় চারশ বছর পুরাতন৷ চোল রাজা ত্রিভুবন চক্রবর্তী বিজয়কন্দ গোপালনের সময়কালীন তথ্য অনুসারে এটি পেরুমাল মন্দিরের সম্পত্তির অংশীভূত৷Selaiyur - The Ancient Tank  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
thumb|400px|শুরুতে প্রাই-এমআই-আরএনএর স্থানে প্রি-এমআই-আরএনএ। মাইক্রো-আরএনএর সাথে এম আরএনএ thumb|400px| মাইক্রো-আরএনএ স্টেম-লুপ, লাল দ্বারা বিকশিত মাইক্রো-আরএনএ চিহ্নিত মাইক্রো-আরএনএ () বা সংক্ষেপে এমআই-আরএনএ বা মিউ-আরএনএ () হল এমন এক ধরনের আরএনএ, যা সাধারণত দৈর্ঘ্যে ছোট (২১–২৩ নিউক্লিওটাইড যুক্ত) এবং নিজেরা ট্রান্সলেশন প্রক্রিয়ায় নিজে অংশ না নিলেও জিনের প্রকাশ পাওয়াকে ত্বরান্বিত করে বা মন্দীভূত করে। এরা নির্দিষ্ট ডিএনএর অংশ থেকে ট্রান্সক্রিপশন দ্বারা উৎপন্ন হয়।  তথ্যসূত্র  বিষয়শ্রেণী:আরএনএ বিষয়শ্রেণী:আণবিক জীববিজ্ঞান বিষয়শ্রেণী:অ-সংকেতী আরএনএ বিষয়শ্রেণী:আণবিক বংশাণুবিজ্ঞান
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হল। নিবন্ধের নাম কি হবে তা সংশ্লিষ্ট নিবন্ধের আলাপ পাতায় করা উচিত। তবে সঠিক পদ্ধতিতে পাতা স্থানান্তর করা হয়নি বিধার "সঠিক পদ্ধতিতে পাতা স্থানান্তর" ও নিবন্ধের ইতিহাস বজায় রাখার স্বার্থে অপসারণ করা হল। আফতাব (আলাপ) ১৯:২৪, ৩ ডিসেম্বর ২০১৭ (ইউটিসি) সরাসরি পরীক্ষন   – (অপসারণের প্রস্তাবনা দেখুনলগ দেখুন) () পাতাটি Direct examination থেকে অনুলিপি করে এখানে এনে প্রতিলিপি করা হয়েছে। ডিরেক্ট এক্সামিনেশন যেহেতু আইনি বিশেষ্য, তাই এর ভিন্ন অর্থ হবে, সরাসরি পরীক্ষণ হবে না।  ফাহিম (আলাপ) ১৯:১০, ৩ ডিসেম্বর ২০১৭ (ইউটিসি) আইনি পরিভাষা আছে অনুবাদসহ। বাংলাদেশের আইনি ধারার বইগুলো দ্রষ্টব্য।Mussharraf Hossen Shoikot (আলাপ) ১৯:২২, ৩ ডিসেম্বর ২০১৭ (ইউটিসি)  নিবন্ধের নাম নিয়ে আলোচনা সংশ্লিষ্ট নিবন্ধের আলাপ পাতায় করুন। --আফতাব (আলাপ) ১৯:২৬, ৩ ডিসেম্বর ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
আর্সেলরমিত্তাল অরবিট () স্ট্রাটফোর্ডের লন্ডনের অলিম্পিক পার্ক এলাকায় অবস্থিত পর্যবেক্ষণ টাওয়ার। স্টীলের তৈরী এ ভাস্কর্যটি যুক্তরাজ্য তথা ব্রিটেনের সর্ববৃহৎ রাষ্ট্রীয় শিল্পকর্মরূপে স্থায়ীভাবে নির্মাণ করা হয়েছে। ২০১২ সালে অনুষ্ঠিতব্য লন্ডন অলিম্পিকের স্মারক হিসেবে স্ট্রাটফোর্ড এলাকায় রাখা হবে।Tim Adams: "Anish Kapoor's Orbit tower: the mother of all helter-skelters" in The Guardian, 5 May 2012   ইতিহাস  অক্টোবর, ২০০৮ সালে লন্ডনের মেয়র বরিস জনসন এবং তেজা জোয়েল আসন্ন ২০১২ সালের গ্রীষ্মকালীন অলিম্পিকের জন্য লন্ডনের স্ট্র্যাটফোর্ড এলাকার সৌন্দর্য্য আনয়ণে অতিরিক্ত কিছু উপহার দেয়ার সিদ্ধান্ত নেন। এরফলে লন্ডনবাসীসহ পর্যবেক্ষণগণ বিস্ময়ে অভিভূত হবেন ও কৌতূহল নিবারণ করবেন।ArcelorMittal Orbit brochure, page 3  এ উপলক্ষে ২০০৯ সালে অলিম্পিক টাওয়ার নির্মাণের লক্ষ্যে একটি নকশা প্রতিযোগিতা আহ্বান করা হয়। এতে ৫০জন প্রতিযোগী অংশগ্রহণ করেন।ArcelorMittal Orbit brochure, page 5 জনসন বলেন যে তার প্রাথমিক চিন্তাধারা অরবিট বা দুর্গের তুলনায় বেশ নমনীয় ছিল। কিন্তু বিভিন্ন ধরনের চমকপ্রদ প্রস্তাবনা গ্রহণের ফলে তা ধীরে ধীরে দূরে সরে যায়।  অক্টোবর, ২০০৯ সালে গণমাধ্যমে অনির্ধারিত সূত্রে প্রাপ্ত প্রতিবেদনে এ পরিকল্পনা সম্পর্কে বিস্তারিত তুলে ধরা হয়। এতে স্টীল শিল্পের বৃহৎ অংশীদার ও ব্রিটেনের সবচেয়ে ধনী ব্যক্তি লক্ষ্মী মিত্তাল প্রকল্পে সংযুক্তির ব্যাপারে আগ্রহ প্রকাশ করেন বলে জানা যায়। এতে তিনি £১৫ মিলিয়ন পাউন্ডের অর্থসংস্থানের সাথে সম্পৃক্ত থাকবেন। বরিস জনসন আইফেল টাওয়ার বা স্ট্যাচু অফ লিবার্টি'র ন্যায় কিছু একটা চাচ্ছিলেন।  প্রজেক্টে মিত্তালের অংশগ্রহণের প্রেক্ষাপটে জানুয়ারি, ২০০৯ সালে ডেভোসে সৌজন্য সাক্ষাৎ হয়েছিল ও নৈশভোজনে অংশ নেন। আলাপ-আলোচনার এক পর্যায়ের শেষ ৪৫ সেকেন্ডে জনসন মিত্তালকে প্রস্তাবনা দিলে তিনি খুব দ্রুতলয়ে স্টীল সরবরাহে রাজী হন। পরবর্তীকালে মিত্তাল প্রজেক্টে অংশগ্রহণের ব্যাপারে বলেন যে,  এরপর জনসন বলেছেন যে, প্রকৃতপক্ষে আর্সেলরমিত্তাল শুধুমাত্র স্টীল দান করেই নয়, বরং আরো অনেক কিছু করেছে।   বৈশিষ্ট্যাবলী  ১১৫ মিটার বা ৩৭৭ ফুট উচ্চতাবিশিষ্ট আর্সেলরমিত্তাল অরবিটের পূর্ণাঙ্গ অবকাঠামোটি ১১ মে, ২০১২ সালে সংবাদ সংস্থাসহ আপামর জনগণের জন্যে অবমুক্ত করা হয়। অনীষ কাপুর ও সেসিল বলমন্ডের পরিচালনায় প্রজেক্টটি অরবিট শিরোনামে নামাঙ্কিত হলেও চূড়ান্ত পর্যায়ে মিত্তালের আর্সেলরমিত্তাল কোম্পানী সার্বিক সহযোগিতা প্রদান করায় নাম পরিবর্তিত হয়ে আর্সেলরমিত্তাল অরবিট রাখা হয়। শুরুতে আনুষ্ঠানিকভাবে কলোসাস অব স্ট্র্যাটফোর্ড অথবা হাবল বাবল নাম রাখার প্রস্তাবনা এসেছিল।  শুরুতে প্রতিবেদনে উল্লেখ করা হয়েছিল যে টাওয়ারের উচ্চতা হবে ১২০ মিটার বা ৩৯০ ফুট। কিন্তু শেষ পর্যায়ে এসে এর উচ্চতা দাঁড়ায় ১১৪.৫ মিটার বা ৩৭৬ ফুট যা যুক্তরাজ্যের সবচেয়ে উঁচু ভাস্কর্য হিসেবে স্বীকৃতি পায়। পূর্বে যুক্তরাজ্যের সর্বোচ্চ ভাস্কর্য এস্পায়ারের উচ্চতা ছিল ৬০ মিটার।  টাওয়ার কর্তৃপক্ষ আশা করছে যে এখানে প্রতি ঘণ্টায় ৭০০ ব্যক্তির সমাগম ঘটবে। অলিম্পিক গেমস চলাকালে ব্যক্তি ও শিশুদের প্রবেশ মূল্য ধার্য্য করা হয়েছে যথাক্রমে £১৫ ও £৭ পাউন্ড। পরবর্তীতে অবশ্য প্রবেশ মূল্য কমিয়ে দেয়া হবে। এছাড়াও, টাওয়ারে খাবার গ্রহণেরও বন্দোবস্ত করা হয়েছে।   তথ্যসূত্র    বহিঃসংযোগ      অরবিট অনিশ কাপুরের ওয়েবসাইট  দ্য আর্সেলরমিত্তাল অরবিট গ্রেটার লন্ডন অথরিটি  অরবিটটির ৩৬০ ডিগ্রি দর্শন লন্ডনের মেয়রের ইউটিউব চ্যানেল  বিষয়শ্রেণী:২০১২-এ নির্মিত বিষয়শ্রেণী:যুক্তরাজ্যের পর্যটন বিষয়শ্রেণী:যুক্তরাজ্যের পর্যবেক্ষণ টাওয়ার বিষয়শ্রেণী:স্টীলের তৈরী ভাস্কর্য বিষয়শ্রেণী:ভাস্কর্য
জামেয়াতুল উলুম আল-ইসলামিয়া লালখান বাজার, যা লালখান বাজার মাদ্রাসা নামে পরিচিত, বন্দর নগরী  চট্টগ্রামের লালখান বাজার এলাকায় অবস্থিত একটি সুপরিচিত কাওমি মাদ্রাসা।  জামেয়ার প্রতিষ্ঠাতা মুফতি ইজহারুল ইসলাম।    শিক্ষা ব্যবস্থা  লালখান বাজার মাদ্রাসাটি শিক্ষার্থীদের প্রাথমিক স্তর থেকে উচ্চ পর্যায় পর্যন্ত ইসলামী শিক্ষা প্রদান করে থাকে। এটি সফলভাবে তাকমিল (এম.এ) সম্পন্ন করেছে এমন শিক্ষার্থীদের বিশেষত্ব (পি.এইচ.ডি সমতুল্য) প্রদান করে।   বিভাগ    হিফজুল কোরআন বিভাগ   ফতোয়া বিভাগ (দার আল- ইফতা )   মাদ্রাসা-তুল-বানাত (মহিলা বিভাগ)   মাদ্রাসা নেটওয়ার্ক  লালখান বাজার মাদ্রাসা, দারুল উলুম মুইনুল ইসলাম, হাটহাজারী এবং আল-জামেয়া আল-ইসলামিয়া, পটিয়া এই তিনটি  বৃহৎ মাদ্রাসা বাংলাদেশের ছোট-বড় প্রায় ৭,০০০ বিদ্যালয় একসঙ্গে নিয়ন্ত্রণ।  এই তিনটি স্কুল ঘনিষ্ঠভাবে সমন্বয়ক।    তথ্যসূত্র    আরও পড়ুন                বহিঃসংযোগ      বিষয়শ্রেণী:চট্টগ্রাম জেলার কওমি মাদ্রাসা বিষয়শ্রেণী:চট্টগ্রাম জেলার শিক্ষাপ্রতিষ্ঠান বিষয়শ্রেণী:১৯৮১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের কওমি মাদ্রাসা বিষয়শ্রেণী:দেওবন্দি শিক্ষাপ্রতিষ্ঠান বিষয়শ্রেণী:বাংলাদেশের ইসলামি বিশ্ববিদ্যালয় ও মহাবিদ্যালয়
বাঁইগাছা উচ্চ বিদ্যালয় বাগমারা উপজেলার শুভডাঙ্গা ইউনিয়নের একটি শিক্ষা প্রতিষ্ঠান।উপজেলা তথ্য বাতায়ন  অবস্থান বাঁইগাছা গ্রামের এটি প্রতিষ্ঠিত। ১৯৬৭ সালে এটি প্রতিষ্ঠিত হয়। এটি কম্প নদীর তীরে অবস্থিত।  অবকাঠামো বর্তমানে দুটি দুই তলা এবং তিনটি এক তলা ভবন আছে। মোট ১৪ টি কক্ষ দ্বারা এই বিদ্যালয়ের শিক্ষা কার্যক্রম চলছে। ১৯৯৪ সালে প্রথম একটি পাকা ভবন হয়। তারপর আরো দুটি ভবন তৈরি হয়। দীর্ঘদিন পর গত চার বছরের মধ্যে দুটি দুই তল্ ভবন নির্মাণ হয়।  ইতিহাস সর্বপ্রথম বাঁশের ধারা দিয়ে ১৯৬৭ সালে বাঁইগাছা উচ্চ বিদ্যালয়ের যাত্রা শুরু হয়। ১৯৯৪ সালে বিদ্যালয়টির পাকা ভবন তৈরি হয়।  ছবি  তথ্যসূত্র  বিষয়শ্রেণী:বাগমারা উপজেলা